cyanic-selkie/wikianc huggingface dataset:
Det andre slaget ved Marne
Tapene
I 28 dager hadde hundretusener vært i en blodig kamp med hverandre, 125 000 til 160 000 allierte og 110 000 til 168 000 tyske soldater hadde blitt drept, skadet, meldt savnet og tatt til fange. Den franske hæren mistet ifølge den offentlige historien 12 041 døde, 70 266 sårede og 5 148 savnede. De allierte skulle ha et tap på 2 374 døde, 14 237 sårede og 2 656 savnede, men slike opplysninger er ikke nødvendige korrekte. Tyskerne dessuten hadde mistet over 36 000 menn som ble ført vekk i fangenskap. Til sammen cirka 235 000 til 328 000 døde, sårede og savnede i alle parter.
Det odontologiske fakultet
Det odontologiske fakultet kan vise til:
Strømskinne
Strømskinne er en skinne som distribuerer strøm i et tunnelbanenett, som ved T-banen i Oslo. Den løper langs skinnene, og strømmen hentes med en strømavtager. Selve skinnen er kapslet i en gul plastskjerm for å redusere risikoen for tilfeldig berøring.
Fordelen med strømskinner framfor kjøreledning er større tverrsnitt og dermed mindre energitap, særlig ved lavspente systemer i kombinasjon med stor trafikktetthet og/eller tunge tog.
En ulempe ved bruk av strømskinner er større risiko for personskader ved at mennesker eller dyr kommer nær strømskinnen og kan få elektrisk strøm i seg. En annen er at det kan være komplisert å tilpasse monteringen av strømskinner ved anlegg av rangeringsområder der det er tett med sporveksler. På slike områder kan man dermed risikere å bli stående strømløs om man ikke har stor nok hastighet forbi oppholdene i strømskinnen, spesielt ved kjøring av korte tog.
Eldre strømskinner ved Oslos t-baner i Oslo er produsert i valset stål. De siste årene har man gått over til å bruke aluminium.
Etter stengningen av Kolsåsbanen og Holmenkollbanen for ombygging brukes det bare strømskinnedrift ved Oslos t-banesystemer. Prinsippet er det samme som ved pantograf på taket og kjøreledning, en elektrisk ledende strømavtager festet på vognenes boggier er i kontakt med strømskinnen og henter strømmen ned til motorvognens traksjon, lys og varme.
Ofte er spenningen på strømskinnen eller i luftledningen avvikende i forhold til den som brukes i elektromotorene i motorvognen. De fleste tunnelbanesystemer (som Oslos) har strømskinner som leverer 750V likestrøm. Høyere spenning forekommer fordi energitapet kan reduseres på den måten. Således har f.eks. BART i San Francisco-området, der togene har en toppfart på 129 km/t, 1 000V. Michigan Railway forsøkte seg i sin tid med 2 400V, men fant ut at det var for farlig.
For jernbaner med takstrømavtager (pantograf) og luftledning (kontaktledning, «kjøreledning») kan ledningen erstattes med en tilsvarende strømskinne. I løpet av somrene 2010 og 2011 monteres en slik i taket av Oslotunnelen for å unngå at ledninger rives løs og faller ned. Her kan en uten nevneverdig fare for berøring bruke jernbanens standardspenning, 16 kV 16 2/3 Hz vekselspenning. Dette er likevel ikke første gangs bruk av strømskinner istedenfor kjøreledninger ved elektrisk banedrift i Norge. Holmenkolbanens tunnel Majorstua-Nationaltheatret fikk dette allerede ved åpningen i 1928. For øvrig har strømskinner som erstatning for kjøreledning vært brukt på bruer (først og fremst på bevegelige jernbanebruer), i lokomotivstaller og i vognhaller.
Pawnshop
Pawnshop er et norsk rockeband fra Stavanger startet i 1992. Bandet spiller det de selv kaller «kick ass rock'n'roll» og er et tidlig band innen norsk stoner rock sammen med We, El Caco og Honcho.
Bandet gav ut sin første CD, Broke, i 1997 på labelen Elephant Tanks. Senere ble det signert til italienske Beard of Stars hvor det gav ut to album, Aloha from Saturn (BOS 2000) og Cruise'o'matic (BOS 2002). Bandet medvirker også på samleutgivelsene Volume Two (Molten Universe 2002) og (Not just) Another X-mas (CCAP 2004).
Schubert (andre betydninger)
Schubert er et tyskspråklig etternavn. En rekke kunstnere, skribenter og politikere og sportsutøvere har etternavnet. Bl.a.:
Andre betydninger
Schubert kan også henvise til:
Lu Xun-parken (Shanghai)
Lu Xun-parken (forenklet kinesisk: 鲁迅公园; tradisjonell kinesisk: 魯迅公園; pinyin: Lǔ Xùn Gōngyuán) er en liten park i distriktet Hongkou i Shanghai i Folkerepublikken Kina. Den ligger like bak Hongkou stadion. Tidligere het den Hongkouparken.
Parken er nå en minnepark for den kjente kinesiske forfatter Lu Xun, og Lu Xun-mausoleet med hans siste hvilested ligger i parken.
Fylkesvei 1264
Fylkesvei 1264 går mellom Gurud og Hauger i Indre Østfold kommune.
Frem til 2019 hadde veien betegnelsen fylkesvei 734.
Institutt for klinisk odontologi
Institutt for klinisk odontologi kan vise til:
Gongguoqiao-demningen
Demningen er 105 meter høy og 356 meter lang. Den er en såkalt RCC betong gravitasjonsdam som stod ferdig i 2011. kraftproduksjonen starter i mars 2012.
De store demningene i elven (Mekong) på kinesisk side er Xiaowan (4 200 MW, ferdig 2010), Nuozhadu (5 850 MW, ferdig 2015), Jinghong-demningen (1 750 MW, ferdig 2008), Manwan (1 750 MW, ferdig 1995), Dachaoshan (1 350 MW, ferdig 2003), og Gongguoqiao (750 MW, ferdig 2012).
Guangzhous symfoniorkester
Guangzhous symfoniorkester (广州交响乐团; forkortet GSO etter Guangzhou Symphony Orchestra) er et kinesisk orkester i  Guangzhou i provinsen Guangdong. Det ble grunnlagt i 1957.
Orkesterets nåværende (2008) kunstneriske leder er Long Yu 余隆. Det har turnert på fem kontinenter.
Long Yu
Long Yu (kinesisk: 余隆; pinyin: Yú Lóng, født 1964 i Shanghai i Kina) er musikalsk leder for Kinas filharmoniske orkester og Guangzhous symfoniorkester.
Yu kom fra en musikerfamilie i Shanghai og fikk sin første musikalske utdannelse av sin bestefar, komponisten Ding Shande. Dette forberedte ham for den høyere musikkutdannelsen ved Shanghai musikkonservatorium og siden ved Hochschule der Kunst i Berlin.
Monica Løkkeberg
Monica Brun Løkkeberg (født 5. mai 1985) er en norsk fotballdommer. Hun debuterte som hoveddommer i Toppserien høsten 2006. Januar 2009 ble hun oppnevnt som FIFA-assistentdommer. Hun var assistentdommer i cupfinalen for kvinner i 2006, 2008, 2010, 2015, 2019 og 2020.
Marcus Thranes gate
Marcus Thranes gate, vei, veg eller plass finnes flere steder:
Tonsur
Tonsur (av latin tondere, «klippe») eller kronraking er en rituell barbering av hodet på klerikere i enkelte kristne kirkesamfunn, blant annet hos visse romerskkatolske munker og døpte i den ortodokse kirken. Ritualet har tradisjonelt blitt kalt kronraking, den skallede issen tonsur.
Betegnelsen «tonsur» kan også brukes mer generelt om andre typer barberte frisyrer hos andre religiøse grupper, for eksempel blant munker innen buddhismen og enkelte hinduistiske retninger.
Historie
Det er uklart når man begynte med kronraking og tonsur, men det har vært en del av ritualet før ordinasjon minst siden 600-tallet og har eksistert lenger som et individuelt valg. Skikken ble innført som et symbol på at de forkastet verdslige moter og verdier. Det er også sannsynlig at den opprinnelig henspillet på det at langt hår var et symbol på at man var en fri mann, mens et barbert hode var tegn på at man var slave; klerikerne viste på denne måten at de hadde gitt fra seg sin frihet. I det gamle Sparta måtte en voksen kriger gå med håret kort, som symbol på at han var undergitt staten. Også en spartansk brud måtte klippe av seg håret, selv om det ellers i Hellas bare var slavinner man kunne se med barbert hode, hvis eieren klippet av fletten deres til bruk i parykker.
Forskjellige typer tonsur
Det er tre typer tonsur som er brukt:
Orientalsk tonsur
Den orientalske (østlige) tonsuren går tilbake til apostelen Paulus, og var en barbering av hele hodet. Den ble brukt i de østlige kirker.
Keltisk tonsur
Den keltiske tonsur bestod av at man barberte forreste del av hodet fra øre til øre, mens håret bak fikk vokse og henge ned. Det ble hevdet at denne skikken gikk tilbake til evangelisten Johannes, men Beda mente den stammet fra trollmannen Simon fra Samaria, han som tilbød apostlene penger i bytte for kraften fra den hellige ånd. Bakgrunnen for denne påstanden er muligens at druidene kan ha hatt denne frisyren. For Beda var det uforståelig at keltiske kristne, blant dem Adomnán, fortsatte å bære keltisk tonsur. Synoden i Whitby i 664 tok opp to problemer: Fastsettingen av når man skulle feire påske, og hvilken type tonsur munkene i Lindisfarne bispedømme burde ha.
Romersk tonsur
Romersk tonsur besto av at man barberte toppen av hodet og lot det være en ring av hår rundt. Denne skikken hevdes å gå tilbake til apostelen Peter. Det fortelles at da Theodor av Tarsus skulle vigsles som erkebiskop av Canterbury i 668, måtte han la håret vokse en periode slik at hans orientalske tonsur kunne gjøres om til romersk. Selv om tonsur ikke hadde vært i bruk i mer enn et par hundre år i Bedas tid, mente han skikken stammet fra Peter som en etterligning av Kristi tornekrone. Ifølge Beda gir tonsuren «konstant beskyttelse mot onde ånder, og er en fast påminnelse om at munken må korsfeste sitt kjød med alle dets feil og onde lyster».
Tonsur i dag
I Den ortodokse kirke og i de orientalske katolske kirker praktiserer man tre typer tonsur: Dåpstonsur, monastisk tonsur og klerikal tonsur. Den består av at man klipper fire lokker av håret, i korsform. Håret får etterpå vokse tilbake.
I den romersk-katolske kirke brukes tonsur nå bare bare av tradisjonelle katolikker, deriblant prestesammenslutningen St. Peters brorskap, og i noen ordener som karteuserne og trappistene. Det å få tonsur betød at man ble kleriker, og det ble etterhvert dette som ble den viktigste siden ved seremonien; i moderne tid har man normalt bare klippet av noen få hår. Siden 1972 er tonsuren bare en tradisjonell handling; det er ordinasjonen som fører til at man trer inn i den klerikale stand.
Kongens gate
Kongens gate finnes flere steder:
Skipskatt
Skipskatt er en betegnelse på katter med polydaktyli, dvs. flere enn det normale antallet tær (18 – fem eller flere på forpotene og fire eller flere på bakpotene).
Polydaktyli er arvelig og genet må finnes hos begge foreldrene.
I seilskutetiden, fra rundt 1400-tallet til første halvdel av 1900-tallet, var det vanlig å ha flere katter med på hver seiling. Kattene skulle holde mus og rotter unna lasten. Det sies at det var på disse seilingene, hvor det ofte var stor sjø, at kattene utviklet/muterte ekstra tær, for å ha bedre mulighet for å holde seg fast så de ikke ble skylt overbord.
Skipskatter blir av enkelte oppfattet som en egen rase. Mutasjonen forekommer hyppigere blant enkelte raser, blant annet hos maine coon. Tilstanden gir normalt ikke besvær, men det kan, som hos all type katter, oppstå problemer med inngrodde klør dersom klørne ikke stelles regelmessig.
Enkelte organisasjoner for katteeiere tillater hverken utstilling av eller avl på katter med polydaktyli, ettersom skipskatt ofte ikke regnes som en egen ren rase. Et norsk eksempel på organisasjoner med slike forbud er Norske Rasekattklubbers Riksforbund. Moderorganisasjonen FIFé har inntatt det samme standpunktet; FIFé begrunner ikke forbudet med eventuelle helserisikoer, men med at man ikke skal oppfordre til innavl av rasekatter av rene popularitetshensyn. Også de fleste katteeierorganisasjonene i USA forbyr utstilling av polydaktyle katter. Unntaket er The International Cat Association, som tillater polydaktyli hos rasen Pixie-Bob.
I USA er det en koloni med polydaktyle katter nær forfatteren Ernest Hemingways hjem i Key West; Hemingway tok seg av flere katter fra denne kolonien, fordi han hadde medlidenhet med dem.
NM i fotball for kvinner 1994
Norgesmesterskapet i fotball for kvinner 1994 er en norsk fotballturnering. Det var det 17. offisielle norgesmesterskap. Trondheims/Ørn slo Donn i finalen som ble spilt lørdag 22. oktober på Bislett Stadion i Oslo. Trondheims/Ørn ble dermed det fjerde laget som forsvarte et NM-gull (etter BUL, Sprint Jeløy og Asker.
Slaget ved Worcester
Slaget ved Worcester var det siste slaget i den engelske borgerkrigen, eller mer spesifikt i den tredje borgerkrigen. Det sto ved Worcester 3. september 1651. Oliver Cromwell og parlamentarianerne beseiret en skotsk styrke som kjempet for Karl II av Skottland under David Leslie.
NM i fotball for kvinner 1994
Trondheims/Ørn kom til finalen ved å slå Ranheim, Verdal, Fløya og Sandviken.
Slaget ved Worcester
Kongen forsøkte med hjelp fra sine skotske allierte å ta tilbake tronen han hadde mistet da faren, Karl I, ble henrettet i 1649. Skottenes kommandant, David Leslie, støttet en plan om å kjempe i Skottland, hvor rojalistene hadde mest støtte. Men Karl insisterte på at man skulle kjempe i England.
NM i fotball for kvinner 1994
Donn kom til finalen ved å slå Egersund, Klepp, Haugar og Sprint-Jeløy.
Slaget ved Worcester
Karl gikk inn i byen 23. august, og lot styrkene hvile ut og fylle opp lagrene med mat, ammunisjon og andre fornødenheter. Cromwell delte sine styrker i to grupper. Han begynte så en beleiring, men klarte ikke å krysse Severn sørfra. Et angrep med båter slo også feil. Cromwell fikk så bygget en bro over elven, og klarte å presse kongens styrker på flukt.
NM i fotball for kvinner 1994
Første runde
De fleste kampene ble spilt torsdag 12. mai.
Slaget ved Worcester
I et motangrep lyktes det skottene å presse Cromwell tilbake over broen, men etter tre timers kamper hadde situasjonen igjen snudd og rojalistene ble presset inn i byen. Worcester ble omringet, og Karl flyktet. Under flukten måtte han på et tidspunkt skjule seg i et hult eiketre på eiendommen til Boscobel House. Han klarte å komme unna, og gikk i eksil i Frankrike.
Styrkeforhold og tapstall er ukjent, men man mener at Cromwells styrker kan ha vært opptil dobbelt så store som kongens.
NM i fotball for kvinner 1994
Første runde
2= Walkover? Informasjon mangler.
Andre runde
De fleste kampene ble spilt onsdag den 15. juni.
4= Usikker dato
Tredje runde
De fleste kampene ble spilt onsdag den 13. juli.
5= 10. august
6= Usikker dato
Beijings symfoniorkester
Beijings symfoniorkester (kinesisk: 北京交响乐团), grunnlagt i 1977, er et kinesisk klassisk orkester i Beijing i Folkerepublikken Kina.
En av dets mest kjente opptredender var en musikalsk presentasjon av kinesisk historie og kultur, fremført i Badaling ved Den kinesiske mur. Den ble overført via satellitt internasjonalt.
Per Hjalmar Carleson
Per Hjalmar Ludvig Carleson (født 11. juli 1917 i Stockholm, død 8. juni 2004 i Göteborg) var en svensk fekter som deltok i de olympiske leker 1948 i London og 1952 i Helsingfors.
Carleson vant en olympisk bronsemedalje i fekting under Sommer-OL 1948 i London. Han var med på det svenske laget som kom på tredjeplass i lagkonkurransen i kårde bak Frankrike og Italia. De andre på laget var Frank Cervell, Sven Thofelt, Carl Forssell, Arne Tollbom og Bengt Ljungquist.
Fire år senere, under Sommer-OL 1952 i Helsingfors vant han en sølvmedalje i lagkonkurransen i kårde sammen med Lennart Magnusson, Berndt-Otto Rehbinder, Bengt Ljungquist, Sven Fahlman og Carl Forssell.
Hvalhai
Hvalhai (Rhincodon typus) er verdens største fisk. Den kan bli mer enn 15 m lang og veie over 20 tonn. Den er en sjelden fisk, utbredt langs kysten av de varmere strøk i Atlanterhavet, Stillehavet og Det indiske hav. Hvalhaiens hud kan bli opptil 10 cm tykk og er dermed den tykkeste huden av alle dyr.
Hvalhaien er filtereter og lever av å filtrere plankton og småfisk som den siler gjennom hornstråler på gjellebuene. Hvalhaien føder levende unger, og de er kun rundt 50 cm når de blir født.
Hvalhaien er ufarlig for mennesker og egner seg ikke til å spise. Dessuten er hvalhaien vernet i de fleste land.
Arten ble identifisert og beskrevet i 1828; i 1984 ble familien Rhincodontidae beskrevet.
Kunnskapen om hvalhaien er forholdsvis begrenset.
Jayavarman I
.
Hvalhai
Det største pålitelig målte eksemplaret ble målt til 12,57 meter. Men det finnes hvalhaier på opptil 18-20 meter. Hvalhaien antas å kunne bli opp til 100 år gammel.
Ved særlige tider samles hvalhaier på visse steder, som for eksempel Ningaloorevet utenfor det vestre Australia, Utila i Honduras, Holbox i Mexico, Pemba og Zanzibar i Tanzania, ved Donsol og Oslob på Filippinene, og ved kystene utenfor Djibouti, og ved Similian Islands i Thailand. Det er blitt svært populært for turister å snorkle med hvalhaien, og det tilbys arrangerte turer på de aktuelle stedene når det er sesong for det.
Niøyer
Niøyer eller lampretter er en familie av kjeveløs fisk. Alle artene har ålelignende glatt kropp, og de fleste lever i voksen alder som parasitter på andre fisker. Munnen sitter midt i en kraftig sugeskive full av horntenner. Deres forfedre var trolig delvis omgitt av et ytre beinpanser som var gått tapt hos de nålevende formenes stamart. Men noen indre beindannelse har aldri forekommet.
Niøyer gyter, klekkes og tilbringer larvestadiet i ferskvann. Larven, som også kalles for ammocoetes (ammocoetes: den som lever i sanden), ligger nedgravd med det meste av kroppen og ernærer seg ved å filtrere vann og detritus for næringspartikler, og er temmelig ulik de voksne. Blant annet mangler de egentlige øyne, horntenner, sugemunn, raspetunge og har en tydelig "overleppe" som er en del av deres filtreringsapparat. Etter metamorfosen vandrer noen arter ut i havet, mens andre blir igjen i ferskvann. Sistnevnte kan deles i to grupper; de som tar til seg næring og vokser, og de med tilbakedannet fordøyelsessystem, som ikke spiser, men kun gyter og deretter dør. Dør gjør forresten alle niøyer etter at de er ferdige med gytingen. De som tar til seg næring etter metamorfosen ernærer seg som nevnt parasittisk av kroppsvæsker fra andre fisk, selv om de også er i stand til å ernære seg på små virvelløse dyr. Ettersom individet gjennomgår dyptgripende forandringer under metamorfosen, er det helt ute av stand til å spise fra metamorfosen inntreffer og frem til det får anledning til å innta sitt første måltid etter at forvandlingen er fullført. Som en tilpasning til den lange fasteperioden, lever de hele denne tiden av opplagsnæring som kroppen har lagret i løpet av deres tilværelse som larve, en egenskap som er videreutviklet hos bekkeniøye og andre arter som overhodet ikke spiser etter at de har tilbakelagt larvestadiet. Her må reservene vare helt til de har gjennomført gytingen, og både larve og voksen er spesialisert med henblikk på dette. For å både kunne ta til seg næring mens de er fastsugd på fisker og foreta gassutveksling gjennom gjellene, har de utviklet en gjellesekk som kan pumpe ut og suge inn vann over gjellene uten at vannet trenger å tas inn via munnen. Da man lagde et slusesystem for å frakte skip opp til de store ferskvannssjøene i USA, fulgte det med niøyer som vanligvis tilbragte voksenlivet i havet og etablerte seg i ferskvann, hvor de gjorde stor skade på den lokale fiskebestanden.
Disse primitive, men spesialiserte virveldyrene har kun to bueganger i det indre øret, i motsetning til slimåler som bare har én, og kjevemunner som har tre. I tillegg har man påvist elektroreseptorer hos niøyer. Dette er noe de har til felles med utdødde kjeveløse slektninger med panser, bruskfisk og alle primitive beinfisk (blåfisken, lungefisk, bikirer, stører og spadestører). Det kan derfor virke som om elektroresptorer oppstod tidlig i virveldyrenes utvikling, allerede før kjevene oppstod, og at de gikk tapt hos mer avanserte fisk og tetrapoder. Hvis så er tilfellet er det en ytterligere indikasjon på at virveldyrene ernærte seg av andre dyr allerede før kjevene oppstod, ettersom sanser som evnen til å oppfatte elektriske signaler fra andre dyr neppe ville oppstått om dyrene kun livnærte seg på detritus eller filtrerte vannet for plankton. Noen beinfisk har utviklet elektroreseptorer sekundært, og er til og med påvist hos pattedyr (kloakkdyrene).
Kazan-khanatet
Historie
I juli 1487 okkuperte Ivan III av Moskva Kazan og satte marionetten Möxämmädämin på tronen. Kazan-khanatet ble deretter et protektorat under Moskva, og russiske handelsfolk fikk handle fritt i khanatet. Dette førte til flere resultatløse opprør fra folk som ønsket union med enten Det ottomanske rike eller Krim-khanatet.
Niøyer
Bekkeniøyer i betydningen ferskvannsarter som går direkte fra larveform til kjønnsmodent individ uten å ta til seg næring etter metamorfosen, har utviklet seg flere ganger uavhengig av hverandre. Disse artene er evolusjonært sett ofte kortlivete siden de bekker og vann hvor de lever har en begrenset levetid. Når disse forsvinner vil de lokale bestandene også opphøre ettersom de ikke er i stand til å emigrere til nye områder. Det er dermed de anadrome formene som sørger for å holde liv i niøyene som gruppe og fra tid til annen gir opphav til både ferskvannslevende og ikke-parasittiske arter.
Kazan-khanatet
Historie
I 1521 brøt Kazan seg fri fra det russiske styret, og gikk sammen med nabostatene til krig mot Moskva. Dette førte til at khan Muhamed Giray kunne ta 150 000 russiske slaver ved én anledning.
I 1552 gikk Kazan-khanatet under. En russisk hær under ledelse av Ivan den grusomme beleiret byen, og etter to måneder falt den. Ivan lot byen brenne ned, og lot befolkningen dø eller bli fordrevet. Samtidige kilder nevner 110 000 drepte tatarer, og at 60 000 – 100 000 tilfangetatte russere ble frigjort. Kazan-khanatet ble deretter innlemmet i Russland samtidig som etniske russere flyttet inn og overtok byen.
Niøyer
Hos oss finnes disse artene:
Niøye er også kjent under navnet niåling. Navnet kommer av de sju gjelleåpningene bak, og neseåpningen foran øyet. Fordi det bare fins én neseåpning, er det totale antall «øyne» på begge sider av kroppen 17.
Se også
Rundmunner
Maridalsveien
Maridalsveien finnes som:
Erik G. Braathen
Han var administrerende direktør for flyselskapet Braathens 1989–1999 og styreleder for Norwegian Air Shuttle 2004–2009. Han har også drevet egen investeringsvirksomhet.
Han er utdannet innen økonomi og ledelse fra University of Washington i Seattle og American Graduate School of International Management i Phoenix.
Han er sønn av Bjørn Gunnar Braathen og Else Braathen (født Færden).
Målenivå
Målenivå er innen statistikk en egenskap ved variabler og indekser. Målenivået er et uttrykk for hvor nyansert og detaljert informasjon variabelen eller indeksen gir, samt hvilke metoder som kan brukes i analyser av denne. Den statistiske teorien om målenivå ble først beskrevet av psykologen Stanley Smith Stevens i en artikkel i Science fra 1946.
Det skilles mellom fire målenivåer:
Dersom variabelen kun har to verdier er den en boolsk variabel (dikotom variabel'') og faller utenom dette klassifiseringssystemet. ''
Kyrre Eggen
Kyrre Eggen (født 29. desember 1968) er en norsk advokat med møterett for Høyesterett med særlig spesialisering innen prosedyre og tvisteløsning. Han er partner i advokatfirmaet CLP og ble dr. juris fra Universitetet i Oslo i 2004 med avhandlingen Ytringsfriheten. Eggen har ført saker for Den europeiske menneskerettsdomstol i Strasbourg.
I Got the Sun in the Mornin’ (and the Moon at Night)
«I Got the Sun in the Mornin' (and the Moon at Night)» er en amerikansk sang, skrevet av Irving Berlin. Den var med i musikalen Annie Get Your Gun (1946).
Sangen ble fremført av rollefiguren Annie Oakley. Oakley ble spilt av Ethel Merman i den opprinnelige Broadway-oppsetningen.
Øivind Berghs danseorkester Engelsk sang: Jack Geddes. Innspilt i Oslo 13. august 1947. Utgitt på 78-platene Telefunken T-8342 og Musica A-8344.
Stig Bergendorff og Gösta Bernhard har skrevet en svensk tekst med tittelen «Jag har solen och månen». Per Grundén med orkester Dirigent: Hans Schreiber. Innspilt i Stockholm 19. august 1949. Utgitt på 78-platene His Master's Voice X 7540 (i Sverige) og på His Master's Voice A.L. 3023 (i Norge)
Calhoun County (Michigan)
Calhoun County er et fylke i den amerikanske delstaten Michigan. Det ligger sør på den sørlige halvøya (Lower Peninsula) og grenser mot Kalamazoo County i vest, St. Joseph County i sørvest, Branch County i sør, Hillsdale County i sørøst, Jackson County i øst, Eaton County i nord og mot Barry County i nordvest.
Calhoun Countys totale areal er 1 861 km² hvorav 25 km² er vann. I 2000 hadde fylket 137 985 innbyggere og administrasjonssenteret ligger i byen Marshall.
Fylket ble grunnlagt i 1833 og har fått sitt navn etter John C. Calhoun som var visepresident under både presidentene John Quincy Adams og Andrew Jackson
Newbie
En newbie (forkortert for av engelsk: «new beginner») er en nybegynner i et spesielt område. Uttrykket er idag mye brukt på Internett hvor det kan vise til en ny, uerfaren eller ignorant bruker av et spill, nyhetsgruppe, debattside, operativsystem eller Internett i seg selv. Uttrykket er generelt ansett som en fornærmelse selv om det i mange tilfeller kan bli brukt av erfarne/kunnskapsrike personer i sin negative form for å oppfordre «newbies» til å lære seg mer om det saken gjelder.
Ulike stavinger, slike som, newb, nub, noob, nabb samt med sine leet-språk varianter som n00b er mange og vanlige i bruken på Internett. Uttrykket newbie i seg selv er ment å referere til en person som er ny på området, mens en noob er ment mer som en fornærmelse, men kan også ha en humoristisk – og vennlig – baktanke.
Ngong (fjell)
Den høyeste bakken og byen Ngong ligger henholdsvis 2 460 meter og 2 061 meter over havet.
Senatorvalget i Sør-Carolina 2010
Senatorvalget i Sør-Carolina 2010 er et kongressvalg som avholdes 2. november 2010 i den amerikanske delstaten Sør-Carolina. Det står mellom den sittende republikanske senatoren Jim DeMint og den demokratiske militærveteranen Alvin Greene. Det var forventet at DeMint skulle vinne greit i valget 2. november, men etter at Demokratene overraskende valgte Alvin Greene som sin kandidat regnes det nesten som sikkert at DeMint vinner.
Newbie
Bruk i militæret
Uttrykket «non-useful body» (eller N.U.B.) fra USAs marine ble til i undervannsverdenen. Nytt personell på ubåtene måtte under opplæring før de ble tildelt et emblem utformet som en delfin. Inntil vedkommende hadde fått denne utmerkelsen ble disse ansett som ubrukelige og ble derfor betegnet som en «non-useful body». Det allerede sertifiserte personellet passet på å minne de nye på dette til stadighet. Uttrykket har senere også spredt seg til overflateverdenen og brukes i en nedlatende måte mot nytt personell som ikke har erfaring eller kunnskapene på plass ennå.
Alpint under Vinter-OL 1988
Under Vinter-OL 1988 i Calgary ble det arrangert ti øvelser i alpin skiidrett.
Super-G
For første gang stod Super-G på det olympiske øvelsesprogrammet.
Kombinasjon
Kombinasjonen var tilbake som medaljeøvelse for første gang siden 1948.
FLK «Norhval»
FLK «Norhval» var et flytende hvalkokeri tilhørende hvalfangstselskapene Polaris og Globus med rederiet Melsom og Melsom i Larvik som disponenter.
«Norhval» ble bygget i England og sjøsatt i 1945. Aktiv som hvalkokeri i sydishavet til sommeren 1962. Hun var det første hvalkokeriet som ble utstyrt med helikopter (Sikorsky S55). Ble i 1966 hugget opp i Spania.
Maskinkode
Maskinkode eller «maskinspråk» er et sett med instruksjoner som blir utført direkte i datamaskinens prosessor (CPU). Hver instruksjon utfører en særskilt oppgave, eksempelvis aritmetisk operasjon på en enhet med data. Hvert dataprogram som direkte blir utført av CPU består av en slik rekke med instruksjoner.
Numerisk maskinkode (ikke assemblerkode) kan bli forstått som representasjon på laveste nivå av et kompilert og/eller assemblerprogram, eller som et primitivt og maskinvareavhengig programmeringsspråk. Mens det er teoretisk mulig å skrive programmer direkte i numerisk maskinkode er det kjedsommelig og lett å gjøre feil å håndtere de enkelte bits og kalkulere numeriske adresser og konstanter manuelt. Det er derfor gjort svært sjelden i dag, unntatt for de situasjoner som krever ekstrem optimalisering eller debugging.
Bortimot alle praktiske programmer i dag er skrevet i et høynivåspråk eller i et assemblerspråk, og deretter oversatt til maskinkode av en kompilator. Programmer i et fortolket språk er imidlertid ikke oversatt til maskinkode, skjønt deres fortolker består av utførbar maskinkode (generert fra assembler og/eller høynivåspråklig kildekode).
Hver prosessor eller prosessorfamilie har sitt eget særskilte instruksjonssett av maskinkode. Instruksjoner er mønstre av bits som ved sin fysiske design tilsvarer til ulike kommandoer til maskinen. Således er instruksjonssettet særskilt til en klasse av prosessorer som benytter samme maskinarkitektur.
Instruksjoner i maskinkode
0010 1010  0001  1101 0011  1100  1010  1111 0101  0110  1101  0101 1101  1111  0010  1001
Maskinkode er i utgangspunktet et meget enkelt språk. Det består for det meste av enkle instruksjoner som eksempelvis å lagre et tall i minnet, hente det frem igjen, legge det til et annet tall og lignende. En enkel sak som å konvertere alle bokstavene i en tekst til store bokstaver krever imidlertid hundrevis – om ikke tusenvis – av slike «små» instruksjoner. En maskin klarer å utføre alle disse instruksjonene i en imponerende hastighet, slik at antallet instruksjoner ikke nødvendigvis sier noe om hvor lang tid maskinen bruker på å utføre dem.
Arauca (departement)
Arauca er et departement i Colombia som ligger øst i landet, og grenser til departementene Vichada, Casanare og Boyacá samt til nabolandet Venezuela. Departementshovedstaden heter også Arauca. Oljefeltet Caño Limón, som befinner seg i departementet, står for om lag 30 % av Colombias oljeproduksjon.
Navnet kommer fra folkegruppen arawakene. Første europeer i området var Jorge de Espira i 1536, Nicolas de Federman ledet erobringen av området året etter.
Vostok
Vostok (russisk: Восто́к, øst) kan vise til:
Wei Jingsheng
Wei Jingsheng (kinesisk: 魏京生, pinyin: Wèi Jīngshēng, født 20. mai 1950 i Beijing i Kina) er en kinesisk aktivist for demokrati og menneskerettigheter i Kina. Han var utdannet til elektriker og var rødegardist under kulturrevolusjonen. Wei ble kjent da han i slutten av 1978 på en veggavis (dazibao) i Beijing krevde «den femte modernisering», demokrati. Uttrykksmåten hang sammen med det reformprogram som allerede var blitt offisiell politikk; de fire moderniseringer av landets industri, landbruk, forsvar, og dets vitenskap og teknikk.
Han utgav et undergrunnstidsskrift, der han kritiserte Kinas leder Deng Xiaoping:
Etter dette ble han høsten 1979 dømt til femten års fengsel. Fra fengselet i Qinghai fortsatte han å sende formanende brev til Deng.
Etter nærmere 18 år i fengsel ble Wei løslatt i 1997, offisielt av medisinske grunner.
Han ble tvunget til å reise i eksil til USA og har fortsatt sin politiske kamp derfra. Han har mottatt et stort antall priser og utmerkelser.
Gandvik kraftverk
Gandvik kraftverk er et vannkraftverk i Nesseby kommune i Troms og Finnmark. Kraftverket utnytter et fall på 176 meter fra magasinet Fuglevatnet. Det overføres vann til kraftverket fra Garsjøen og Kjerringvatn (Gearretjávri) i Neidenvassdraget. Garsjøen er også regulert som magasin for kraftverket.
Det er installert en francisturbin på 4,5 MW, og midlere årsproduksjon er på 20 GWh.
Eier er Pasvik Kraft som er eid av Varanger KraftProduksjon.
Regresjonsanalyse
Regresjonsanalyse er innen statistikk en kvantitativ analyse av sammenhenger mellom en avhengig variabel og en eller flere uavhengige variabler. I motsetning til korrelasjonsanalyse som kun påviser hvorvidt det er korrelasjon mellom variabler, så kan regresjonsanalyse vise i hvilken grad en variabel samvarierer med en annen variabel. Man skiller ofte mellom lineær regresjon og ikke-lineær regresjon. Regresjonsanalyse brukes mye innenfor statsvitenskap og medisin.
En modell med en enkel forklaringsvariabel (univariat modell) kan beskrives som Y = α + βX med følgende komponenter:
I denne modellen er det gitt at kun X (med α og β som koeffisienter) forklarer Y. En slik modell kalles deterministisk. Regresjonsanalysen når den er ikke-deterministisk: Y=α+βX+e, hvor e er et restledd som tar med alle variasjoner som resten av modellen (variabelen X) ikke forklarer. En modell med flere forklaringsvariabler (X1, X2 ...Xk) kalles en multivariat modell.
I matematikk betegner begrepet regresjon eller mer nøyaktig regresjonsanalyse, metoder for kurvetilpasning av innsamlede data. Kurvetilpasningen kan skje i en eller flere dimensjoner, og dataene inneholder i de fleste tilfellene målefeil. Kurvetilpasningen kan uttrykkes matematisk som:
i en dimensjon,
hvor y er den målte verdien i et gitt punkt spesifisert ved en eller flere uavhengige variable x. f er funksjonen man ønsker å finne og e er feilen eller residualet til målefeilen.
Bryn stasjon
Bryn stasjon er en jernbanestasjon som ligger på Bryn på Oslos østkant. Stasjonen hadde fra Hovedbanens åpning i 1854 togstopp for å sette til bremser på vogner pga. den bratte utforkjøringen ned mot Oslo, men ble stoppested med ekspedisjon av person- og godstrafikk i 1858. I 1860 ble Bryn fullverdig stasjon med mulighet for å sende togmeldinger og foreta kryssinger.
Den første ekspedisjonsbygningen var en liten trebygning som lå på østsiden av sporet. Den ble erstattet av en større murbygning rundt 1880. Utbyggingen av godssporet Loenga–Alnabrulinjen krevde at et tredje spor ble lagt nær veggen på ekspedisjonssiden av bygningen, og en ny stasjon ble derfor oppført av Strømmen Trævarefabrik på vestsiden av sporet i 1904. Bygningen fra 1884 ble bygget om til stasjonsmesterbolig, senere utleiebolig for NSB-ansatte. Fra 1993 har Norsk Jernbaneklubb hovedkvarter i bygningen.
Bryn var tidligere en viktig stasjon med stor godstrafikk, og nord for stasjonsbygning 2 lå et større godsmagasin med kontorfløy. Stasjonen hadde også ilgodsekspedisjon. Fra 1970-tallet er vognlast og annen godstrafikk minimert, og bygningene revet. Det gjelder også en rekke sidespor til industri i området.
Bryn ble fjernstyrt fra stillverket på Oslo Ø i 1972, men var betjent for billettsalg til 1975. Stasjonen med stillverksutbygg er fremdeles intakt og kan betjenes ved behov. Bryn stasjon er for øvrig også representert i den norske utgaven av Monopol.
I rundt 400 m gangavstand ligger T-bane stasjonen Brynseng stasjon. Bussholdeplassen ved T-banen er samtidig den nærmeste bussholdeplassen for Bryn stasjon.
Magnum Opus (album)
Magnum Opus er det åttende soloalbumet til den svenske gitaristen Yngwie Malmsteen, utgitt 17. oktober 1995.
Sporliste
Alle spor av Yngwie Malmsteen unntatt hvor annet er nevnt
Supung-demningen
Supung-demningen (水丰水电站), også noen ganger kalt Shuifeng-demningen, er en demning med et vannkraftverk som ligger ovenfor byen Dandong på grensen mellom Kina og Nord-Korea, i den store grenseelva Yalu i den kinesiske provinsen Liaoning.
Kraftverket har en total installert produksjonskapasitet på ca. 765 MW fordelt på 6 + 2 like store generatorer, og dette er det kraftigste vannkraftverk i Nord-Korea. Demningen bidrar også til flomregulering og irrigasjon.
Torhild Moen
Torhild Moen (født 26. mai 1938 i Stavanger)(død 23. mai 2023 i Notodden) var en norsk lærer, barneteaterarbeider og forfatter av barnebøker og andaktsbøker for barn. Hun var bosatt på Notodden.
Hun vokste opp i Oslo, og har arbeidet som lærer og øvingslærer i Oslo, Bodø og Notodden. Hun har vært frivillig leder og instruktør i barne- og ungdomsteatre de samme stedene.
Hun debuterte med barnedikt-samlingen Tenke seg til i 1980. Samme år utga hun også fagbøkene Drama i skolen og Drama og dokketeater i kristendomsfaget. I alt har hun skrevet og utgitt 37 bøker. Dertil har hun skrevet dramastykker til bruk i menighet og skole.
Jackson County (Michigan)
Jackson Countys totale areal er 1 875 km² hvorav 44 km² er vann. I 2000 hadde fylket 158 422 innbyggere og administrasjonssenteret ligger i byen Jackson.
Bordet
Bordet (latin Mensa) er et stjernebilde på den sørlige himmelhvelving. Stjernebildet kalles også Taffelberg, oppkalt etter Table Mountain ved Cape Town i Sør-Afrika.
Stjernebildet ligger nær den himmelske sørpol og ble ikke oppdaget før det 18. århundre. Siden det ikke var kjent for tidlige kulturer er det ikke knyttet noen myter til stjernebildet.
IOC (andre betydninger)
IOC har flere betydninger:
VEP
Visual evoked potential, eller visual evoked response (VER), på norsk: Visuelt fremkalte potensial, er en teknikk hvor man ser på endringer i hjernebølgene på elektroencefalogram / EEG etter synsstimuli.
Den klassiske VEP-teknikker består av at man ser på en skjerm med sjakk-mønster hvor de svart og hvite brikkene bytter plass 2 ganger per sekund. For å kunne se svaret tydelig må man beregne gjennomsnittet av 100–200 stimuli (svart-hvit bytter). Det tidligste svaret, registrert fra skallen, kommer etter 60–70 millisekunder. Det første store svaret kommer etter 100 ms (P100). Det svarer til den første behandlingen i hjernebarken i bakhodelappen.
Teknikken brukes i diagnostikken av Multippel sklerose. Mer komplekse stimuli brukes ved noen andre tilstander, men vesentlig brukes de komplekse metodene i kognitiv vitenskap. Undersøkelsen blir da ofte kalt etter stimulus-paradigme (f.eks. odd-ball) eller etter et potesiale man ser på (f.eks. P300).
Visual evoked potential
Slaget ved Edgehill
Slaget ved Edgehill (også kjent under det egentlige stedsnavnet, Edge Hill) var den første store trefningen i den engelske borgerkrigen, eller mer spesifikt den første borgerkrigen. Det ble utkjempet i nærheten av Kineton i Warwickshire den 23. oktober 1642. Resultatet var uavklart, noe som hindret rojalistene muligheten til å vinne en rask seier over parlamentarianerne i London, og som dermed førte til tre år med borgerkrig før det ble en pause i kampene.
Den 12. oktober satte Karl I ut fra Shrewsbury i retning London. Samtidig satte Robert Devereux, 3. jarl av Essex ut fra Worcester. Den 21. oktober var styrkene bare drøyt ti kilometer fra hverandre.
Kongen fryktet et angrep på flanken, og ble av prins Rupert av Rhinen overtalt til å plassere sine styrker i åssiden på Edge Hill. Essex var ikke klar over hvor nær styrkene var hverandre, og kom farlig nær før han gjorde styrkene klare til kamp. Striden brøt ut på ettermiddagen 23. oktober.
Mens Karl red forbi sine soldater for å styrke moralen, åpnet parlamentarianernes artilleri ild. Dette førte til en ildutveksling med artilleri som varte en times tid. Prins Rupert ledet så rojalistenes kavaleriangrep, noe som fikk en betydelig andel av parlamentarianernes kavaleri til å skifte side. Det ble skåret en kile inn i parlamentarianernes infanteri på flanken, og fotsoldatene begynte å flykte. Rojalistenes kavaleri begikk da en kritisk feil, ettersom de forfulgte infanteriet og lot sine egne styrker være uten kavaleristøtte.
Parlamentarianernes kavalerireserve ble brakt frem, og dreide rundt rojalistenes infanteri som nå var uten kavaleribeskyttelse. Infanteriet ble hardt rammet, men klarte å omgruppere og danne en ny forsvarslinje. Essex så da at Ruperts kavaleri var på vei tilbake, og ettersom mørkets frembrudd var nær trakk han sine styrker tilbake.
Det er uklart hvilke styrkeforhold og tapstall sidene i slaget hadde.
Kinas jernbanemuseum
Kinas jernbanemuseum (forenklet kinesisk: 中国铁道博物馆; tradisjonell kinesisk: 中國鐵道博物館; pinyin: Zhōngguó Tiědào Bówùguǎn) er et museum i Beijing i Folkerepublikken Kina som tar vare på lokomotiver og jernbanevogner bygget i Kina siden 1949. Museet har en total utstillingsflate på 16500 m² og åtte utstillingsspor. Det ligger i det sentrumsnære bydistriktet Chaoyang i den kinesiske hovedstaden.
Museet ble grunnlagt i 2002.
Øistein Ringstad
Øistein «Tinka» Ringstad (født 9. desember 1927, død 27. juni 1991) var en norsk jazzmusiker (piano og vibrafon), kjent fra Oslos jazzmiljø og ansett for en av landets ypperste innen swingjazz.
Han spilte i orkestre ledet av Rowland Greenberg, Bjarne Nerem og Lasse Gerlyng på 1940-tallet, og turnerte en tid med amerikanske Anthony Ortega på 1950-tallet. Senere spilte han i band ledet av Hein Paulsen, Pete Brown, Karl Otto Hoff og Per Borthen. På 1960-tallet ledet han eget husband på Metropol Jazz Club, mottok Buddyprisen 1964 og spilte med Ben Webster da denne besøkte Moldejazz (1969). Han ble beæret med albumet Øistein Ringstad 50 år (1967). På 1970-tallet ledet han kvintett med Kristian Bergheim (plateinnspilling 1977).
Danny Aiello
Danny Aiello (født 20. juni 1933 i New York City i USA, død 12. desember 2019 ) var en amerikansk skuespiller som spilte i en rekke høyt profilerte filmer, blant annet Once Upon a Time in America, Ruby, Gudfaren 2, Hudson Hawk, Kairos røde rose, Forhekset av månen, Léon, Two Days in the Valley og Dinner Rush.
Aiello begynte som skuespiller i 1970-årene. En av hans tidligste roller var som en baseballspiller i 1973 i baseballdramaet Bang the Drum Slowly med Robert De Niro. Aiello hadde rollen som Tony Rosato i Gudfaren 2 fra 1974, der han hadde den berømte setningen «Michael Corleone sier hallo!» under en hit på en rivaliserende gangster som het Michael V. Gazzo.
Selv om mange av figurene hans var vulgære og voldelige, skildret Aiello også følsomme og vennlige mennesker med en jordnær sans for humor. Han spilte nattklubbeieren og Lee Harvey Oswalds attentatmann Jack Ruby i den biografiske filmen Ruby fra 1992.
Han debuterte som skuespiller i filmene Den siste kampen og The Godmothers i 1973. Hans siste rolle var i filmen Little Italy fra 2018.
I 70-årsalderen spilte han inn flere album som jazzsanger og turnerte med et storband.
Mastotermitidae
Mastotermitidae er en gruppe (familie) av insekter som tilhører underordenen termitter. Familien omfatter bare én nålevende art, den australske Mastotermes darwiniensis, som er regnet for den mest primitive nålevende termitten.
Arter
Arten Mastotermes darwiniensis lever i det nordlige Australia.
Levevis
Den nåværende arten i familien skiller seg fra andre termitter ved at kolonien ikke har én enkelt dronning, men tallrike kjønnsmodne hunner som ikke skiller seg mye fra arbeiderne i utseende, og som legger egg. Et trekk de har felles med kakerlakker (som termittene er en undergruppe av), er at eggene legges i eggkapsler (oothek) med opptil 24 egg.
Kim Cha-youn
Kim Cha-youn (hangul: 김차연, hanja: 金且姸) (født 10. februar 1981 i Sør-Korea) er en sørkoreansk håndballspiller. Hun spiller på Sør-Koreas kvinnelandslag i håndball i Håndball-VM 2011.
Hun har deltatt i håndballturneringene i de siste to sommer-OL og fikk henholdsvis sølv i 2004 og bronse i 2008, etter å ha spilt i nesten alle kampene.
Atlántico
Atlántico er et departement nord i Colombia som grenser til nabodepartementene Magdalena og Bolívar. I nord grenser den til Atlanterhavet. I tillegg til departementshovedstaden Barranquilla er Galapa, Malambo og Sabanalarga viktige byer. Atlántico er det tredje minste departementet i landet, etter San Andrés y Providencia og Quindío. Departementet har en befolkning på om lag 2,270,000, noe som gjør den til en av de tettest befolkede provinsene i Colombia med 670,65 innbyggere per km².
Meteorologiåret 1928
Meteorologiåret 1928 er en oversikt over hendelser, prisvinnere, fødte og avdøde personer med tilknytning til meteorologi i 1928.
På kino
På kino er et norsk filmprogram med Pål Bang-Hansen som gikk på NRK-TV fra 1990 til 1992 og igjen fra 1995 til 1996. Han hadde med seg Hege Øygaren som medprogramleder de første årene.
Foruten presentasjoner av ferske filmer på kino inneholdt programmet også i en periode en spørrelek. I starten hadde de også en ukentlige kåring av "Ukens verste videofilm" der Bang-Hansen ødela den utvalgte videofilmen på ei sirkelsag.
Hans Ragnar Mathisen
Hans Ragnar Mathisen, samisk navn: Elle-Hánsa,  også kjent som Keviselie,  (født 1. juli 1945 i Narvik) er en samisk maler, grafiker, skulptør og forfatter.
Tuberkulose
Som barn fikk Mathisen tuberkulose, og ble sendt til det daværende Kysthospitalet i Tromsø, der han var innlagt fra 9. mai 1949 til 21. september 1956. I denne lange perioden fikk han ha svært lite kontakt med sine foreldre og øvrig familie. Tre av onklene hans og den ene bestefaren døde av sykdommen. Selv ble han friskmeldt i 1955, men måtte bli værende på sykehuset enda et år fordi moren hans var syk. Dette var en traumatisk del av oppveksten som har preget også kunstnerskapet hans. Han har fortalt om denne erfaringen i både tekst og bilder i den selvbiografiske kunstboken Elle Hánsa, Keviselie, som ble utgitt i 1998 på DAT forlag med Nils-Aslak Valkeapää som redaktør.
Navnet Keviselie
Mathisen fikk navnet «Keviselie» av landsbyoverhodet Yieny Sanyu i Khonoma i India i 1977. Det er et navn på språket til folkegruppen Angami Naga, og er satt sammen av ordet «Kevi» som betyr godhet eller god, og «Selie» som betyr møte.
Billedkunst
Mathisen ble utdannet ved Statens Håndverks- og Kunstindustriskoles malerilinje og Statens kunstakademi, maleri og grafikk hos blant annet Ludvig Eikaas.
Han debuterte som billedkunstner i 1969 med to akvareller på Nord-norsk kunstutstilling i Tromsø. I 1970 ble han en av de første samiske kunstnerne som stilte ut på Statens høstutstilling.
I sitt kunstnerskap er han blant annet kjent for sine kart over Sápmi. Den polske filmskaperen Marek Ranis har laget en dokumentarfilm kalt Kartografen om Mathisens kunstneriske kart.
I 1998 ga DAT forlag ut en bok om Mathisens kunst, med Nils-Aslak Valkeapää som redaktør.
Han har hatt en rekke separatutstillinger og utsmykningsoppdrag og er innkjøpt av blant annet Nordisk ministerråd, København og Samisk Kulturråd, Troms fylkeskommune. Mathisen er en kunstnere med flest innkjøpte kunstverk i Sametingets innkjøpsordning ved Samisk kunstmagasin. Han deltok også på den internasjonale og toneangivende kunstmønstringen Documenta 14 i Kassel i 2017, sammen med fem andre samiske kunstnere fra Norge og Sverige.
Mathisen har også selv arrangert festivaler, utstillinger og konserter.
Forfatterskap
Mathisens forfatterskap omfatter blant annet skuespillet Ikke ingenting : et teaterstøkke i tre akte (1983).
Priser og utmerkelser
I 1992 ble han tildelt Troms fylkeskommunes kulturpris for sin innsats for samisk kultur. Mathisen har mottatt Statens garantiinntekt for kunstnere siden 1995.